CELEX: 32009R0030
Language: ro
Date: 2009-01-16 00:00:00
Title: Regulamentul (CE) nr. 30/2009 al Comisiei din 16 ianuarie 2009 de modificare a Regulamentului (CE) nr. 1032/2006 în ceea ce privește cerințele aplicabile sistemelor automate pentru schimbul datelor de zbor care utilizează serviciile de legături de date (Text cu relevanță pentru SEE)

17.1.2009   
            
            
               RO
            
            
               Jurnalul Oficial al Uniunii Europene
            
            
               L 13/20
            
         
      REGULAMENTUL (CE) NR. 30/2009 AL COMISIEI
   
   din 16 ianuarie 2009
   de modificare a Regulamentului (CE) nr. 1032/2006 în ceea ce privește cerințele aplicabile sistemelor automate pentru schimbul datelor de zbor care utilizează serviciile de legături de date
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 552/2004 al Parlamentului European și al Consiliului din 10 martie 2004 privind interoperabilitatea rețelei europene de gestionare a traficului aerian (regulamentul privind interoperabilitatea) (1), în special articolul 3 alineatul (1),
   având în vedere Regulamentul (CE) nr. 549/2004 al Parlamentului European și al Consiliului din 10 martie 2004 de stabilire a cadrului pentru crearea cerului unic european (regulamentul-cadru) (2), în special articolul 8 alineatul (2),
   întrucât:
   
               (1)
            
            
               Pentru a permite utilizarea aplicațiilor de legături de date aer-sol, este necesar ca centrele regionale de control care furnizează servicii de legături de date în conformitate cu Regulamentul (CE) nr. 29/2009 al Comisiei din 16 ianuarie 2009 de stabilire a cerințelor privind serviciile de legături de date pentru cerul unic european (3) să aibă acces în timp util la datele de zbor specifice.
            
         
               (2)
            
            
               Pentru a permite următoarei unități de control al traficului aerian să inițieze schimbul de date cu aeronava atunci când centrele regionale de control nu dispun de un serviciu comun de conectivitate pentru legăturile de date, trebuie implementate procesele automatizate de identificare și comunicare cu autoritatea următoare.
            
         
               (3)
            
            
               Eurocontrol a fost mandatat în conformitate cu articolul 8 alineatul (1) din Regulamentul (CE) nr. 549/2004 pentru a defini cerințele privind introducerea coordonată a serviciilor de legături de date. Prezentul regulament se bazează pe raportul de mandat din 19 octombrie 2007.
            
         
               (4)
            
            
               Prin urmare, Regulamentul (CE) nr. 1032/2006 al Comisiei din 6 iulie 2006 de stabilire a cerințelor aplicabile sistemelor automate pentru schimbul datelor de zbor în scopul notificării, al coordonării și al transferului zborurilor între unități de control al traficului aerian (4) trebuie modificat în consecință.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului pentru centrul unic,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 1032/2006 se modifică după cum urmează:
   
               1.
            
            
               La articolul 3, se adaugă următorul alineat (4):
               „(4)   Furnizorii de servicii de navigație care furnizează servicii de legături de date în conformitate cu Regulamentul (CE) nr. 29/2009 iau măsurile necesare pentru ca sistemele menționate la articolul 1 alineatul (2) litera (a), care deservesc centrele de control regional, să îndeplinească cerințele de interoperabilitate și performanță specificate în anexa I părțile A și D.”;
            
         
               2.
            
            
               Anexele I și III se modifică în conformitate cu anexa la prezentul regulament.
            
         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 ianuarie 2009.
      
         
            Pentru Comisie
         
         Antonio TAJANI
         
         
            Vicepreședinte
         
      
   
   
      (1)  JO L 96, 31.3.2004, p. 26.
   
      (2)  JO L 96, 31.3.2004, p. 1.
   
      (3)  A se vedea pagina 3 din prezentul Jurnal Oficial.
   
      (4)  JO L 186, 7.7.2006, p. 27.
   
      ANEXĂ
      Anexele I și III la Regulamentul (CE) nr. 1032/2006 se modifică după cum urmează:
      
                  1.
               
               
                  În anexa I se adaugă următoarea parte D:
                  „PARTEA D:   CERINȚE PENTRU PROCESELE CARE UTILIZEAZĂ SERVICIILE DE LEGĂTURI DE DATE
                  1.   LOGON FORWARD
                  1.1.   Date de zbor specifice
                  1.1.1.   Datele care fac obiectul procesului de logon forward includ cel puțin următoarele elemente:
                  
                              —
                           
                           
                              identificarea aeronavei;
                           
                        
                              —
                           
                           
                              aerodromul de plecare;
                           
                        
                              —
                           
                           
                              aerodromul de destinație;
                           
                        
                              —
                           
                           
                              tipul de logon;
                           
                        
                              —
                           
                           
                              parametrii de logon.
                           
                        1.2.   Reguli de aplicare
                  1.2.1.   Se efectuează un singur proces de logon forward pentru fiecare zbor logat în sistemul de legături de date, planificat să traverseze limita pentru care se realizează logarea.
                  1.2.2.   Procesul de logon forward se inițiază la sau imediat după primul moment cronologic determinat după cum urmează:
                  
                              —
                           
                           
                              un parametru exprimat în număr de minute înainte de ora estimată pentru trecerea prin punctul de coordonare;
                           
                        
                              —
                           
                           
                              la momentul în care zborul se găsește la o distanță convenită de comun acord față de punctul de coordonare,
                           
                        în conformitate cu scrisorile de acord.
                  1.2.3.   Criteriile de eligibilitate pentru procesul de logon forward trebuie să fie în conformitate cu scrisorile de acord.
                  1.2.4.   Datele de logon forward se includ în datele de zbor corespondente în unitatea primitoare.
                  1.2.5.   Statutul de logare al zborului poate fi afișat la postul de lucru adecvat din unitatea primitoare.
                  1.2.6.   Finalizarea procesului de logon forward, inclusiv confirmarea de la unitatea primitoare, se comunică unității care efectuează transferul.
                  1.2.7.   În cazul în care finalizarea procesului de logon forward nu este confirmată, cu respectarea cerințelor aplicabile privind calitatea serviciilor, aeronavei i se transmite o solicitare pentru o legătură de date aer-sol.
                  2.   URMĂTOAREA AUTORITATE NOTIFICATĂ
                  2.1.   Date de zbor specifice
                  2.1.1.   Datele care fac obiectul procesului de notificare către următoarea autoritate includ cel puțin următoarele elemente:
                  
                              —
                           
                           
                              identificarea aeronavei;
                           
                        
                              —
                           
                           
                              aerodromul de plecare;
                           
                        
                              —
                           
                           
                              aerodromul de destinație.
                           
                        2.2.   Reguli de aplicare
                  2.2.1.   Pentru fiecare zbor eligibil care depășește limita, se efectuează un proces de notificare a autorității următoare.
                  2.2.2.   Procesul de notificare a autorității următoare se inițiază după confirmarea de către sistemul specific de la bord a cererii autorității următoare adresate aeronavei.
                  2.2.3.   După prelucrarea corespunzătoare a datelor de identificare a autorității următoare, unitatea primitoare adresează aeronavei o cerere de inițiere a comunicării de legături de date controlor-pilot (CPDLC).
                  2.2.4.   Dacă datele de identificare a autorității următoare nu se primesc într-un parametru de timp convenit, se aplică procedurile locale de către unitatea primitoare în vederea inițierii comunicării de legături de date cu aeronava.
                  2.2.5.   Finalizarea procesului de notificare a autorității următoare, inclusiv confirmarea de la unitatea primitoare, se comunică unității care efectuează transferul.
                  2.2.6.   În cazul în care nu este confirmată finalizarea procesului de notificare a autorității următoare cu respectarea cerințelor aplicabile privind calitatea serviciilor, se inițiază procedurile locale de către unitatea care efectuează transferul.”
               
            
                  2.
               
               
                  În anexa III, punctele 2 și 3 se înlocuiesc cu următorul text:
                  
                              „2.
                           
                           
                              Cerințele privind interoperabilitatea și performanțele specificate la punctele 3.2.4, 3.2.5, 4.2.3, 4.2.4, 5.2.3, 5.2.4, 6.2.3 și 6.2.4 din anexa I partea B și 1.2.6, 1.2.7, 2.2.5 și 2.2.6 din anexa I partea D sunt considerate, de asemenea, cerințe privind siguranța.
                           
                        
                              3.
                           
                           
                              Pentru revizuirea proceselor de coordonare, de anulare a coordonării, de transmitere a datelor de zbor de bază și de modificare a datelor de zbor de bază, de logon forward și de notificare a autorității următoare, cerințele privind calitatea serviciilor definite în anexa II sunt considerate, de asemenea, cerințe privind siguranța.”.